**Don Van Vliet**, nado como **Don Glen Vliet** o 15 de xaneiro de 1941 e fnado o 17 de decembro de 2010, foi un cantante, compositor, multiinstrumentista e artista visual estadounidense coñecido polo seu nome artístico **Captain Beefheart**. Dirixíu un grupo chamado The Magic Band formado por músicos que se rotaban, co cal gravou 13 álbums de estudio entre 1964 e 1982. A súa música mesturaba elementos de blues, free jazz, rock e música de vangarda con ritmos indiosincráticos, xogos de palabras absurdos, e o seu amplo rango vocal. Coñecido pola súa enigmática personalidade, Beefheart construía frecuentemente mitos sobre a súa vida e era coñecdo por exercer un control case ditatorial sobre os seus músicos de apoio. Aínda que conseguiu un pequeno éxito comercial, foi un artista de culto e unha influencia "altamente significativa" e "incalculable" para moitos artistas do new wave, punk e rock experimental.

Un prodixio artístico na súa infancia, Van Vliet desenvolveu un gusto musical ecléctico musical durante a súa adolescencia en Lancaster, California, e formou unha amizade "mutuamente útil pero volátil" co músico Frank Zappa, co cal competía e colaboraba esporadicamente. Comezou a actuar coa súa personaxe de Captain Beefheart en 1964 e uniuse á formación orixinal de The Magic Band, creada por Alexis Snouffer, ese mesmo ano. O grupo publicou o seu álbum de estrea, *Safe as Milk*, en 1967 a través de Buddah Records. Tras ter sido expulsado de dous selos o grupo fichou pola discográfica de Zappa Straight Records, onde editou *Trout Mask Replica* en 1969; o álbum sería posto no número 58 da lista da *Rolling Stone* dos 500 mellores álbums de todos os tempos, elaborada en 2003. En 1974, frustrado pola falta de éxito comercial, comezou a utilizar un son rock máis convencional, pero os seus seguintes álbums foron criticados; este movemento, xunto cunha xira europea non paga e anos de soportar un comportamento abusivo por parte de Beefheart, fixo que todas os membros da banda marchasen.

Beefheart finalmente formou unha nova Magic Band cun grupo de músicos novos e recuperou a aprobación da crítica cos seus tres derradeiros álbums: *Shiny Beast* (1978), *Doc at the Radar Station* (1980) e *Ice Cream for Crow* (1982). Van Vliet realizou moi poucas aparicións en público tras retirarse da música en 1982. Iniciou unha carreira nas artes, un interese que se orixinara durante a súa talentosa infancia coa escultura, e que lle resultou máis estable economicamente. As súas pinturas e debuxos expresionistas teñen prezos elevados e expuxéronse en galería e museos de todo o mundo. Van Vliet morreu en 2010 despois de padecer esclerose múltiple durante moitos anos.

Notas
-----

1. ↑  "1941 Birth certificate – Captain Beefheart Radar Station". *www.beefheart.com*. Consultado o 2020-09-14.
2. 1 2  "Captain Beefheart | Biography, Albums, Streaming Links". *AllMusic* (en inglés). Consultado o 2020-09-14.
3. ↑  Barnes, Mike; Paytress, Mark; White III, Jack (marzo de 2011). "The Black Rider". *Mojo*. Vol. 208. Londres: Bauermedia. pp. 65-73.
4. ↑  Harris, John (2006-08-04). "Mission: unlistenable". *The Guardian* (en inglés). ISSN 0261-3077. Consultado o 2020-09-14.
5. ↑  "Captain Beefheart | Biography, Albums, & Facts". *Encyclopedia Britannica* (en inglés). Consultado o 2020-09-14.
6. ↑  "Captain Beefheart | Rolling Stone". *web.archive.org*. 2017-10-26. Arquivado dende o orixinal o 26 de outubro de 2017. Consultado o 2020-09-14.
7. ↑  Staff, MTV News. "Captain Beefheart: The Man Who Reconstructed Rock & Roll". *MTV News* (en inglés). Consultado o 2020-09-14.
8. ↑  Anthony Haden-Guest (28 de xullo de 2007). "Don Van Vliet: Boom times, bad times". *Financial Times*.
9. ↑  "The Captain Beefheart Radar Station - Crossover of a Different Colour". *web.archive.org*. 2009-10-01. Archived from the original on 01 de outubro de 2009. Consultado o 2020-09-14.
10. ↑  Johnston, Maura; Johnston, Maura (2010-12-17). "Remembering Experimental Rocker Captain Beefheart". *Rolling Stone* (en inglés). Consultado o 2020-09-14.